﻿♦ GYORGY HARAG Mă bucur mult că în ultima vreme apar cronici care expun puncte de vedere contradictorii în analiza unui spectacol Mişcarea noastră teatrală promite să devină ast- fel şi mai vie Cred însă că, de multe ori, cronicarii din Bucureşti menajează unele spectacole şi unele personalităţi care, prin funcţia sau prestanţa lor artistică, impun pru- denţă 0 asemenea atitudine mi se pare neprincipială şi nepartinică Cu totul nesatisfă- cătoare este cronica provincială, prezentarea care apare în ziarele şi revistele din diferite oraşe De cele mai multe ori, aceste cronici sînt scrise de oameni incompetenţi sau care n-au gust Nu o dată s-a întîmplat, chiar într-un oraş mare cum este Clujul, să apară, în publicaţiile de limbă maghiară, aprecieri cu totul eronate, în legătură cu un spectacol sau altul, elogii la adresa unor montări fără merite, de pildă Majoritatea cronicarilor din provincie sînt, după părerea mea, nepregătiţi pentru a-şi face meseria Problema se dovedeşte deosebit de importantă, mai ales în lumina ultimelor îndrumări date de partid, care subliniază necesitatea unei cronici combative şi foarte competente, atrag atenţia asu- pra rolului deosebit de important pe care teoria şi critica trebuie să-1 joace în opera de educaţie estetică Dacă ţinem seama de accesibilitatea şi larga circulaţie a ziarelor şi revistelor regionale sau raionale, citite la un nivel la care multe din faptele de artă şi dezbaterile oglindite de presa centrală răzbat mai rar, atunci sîntem datori să acordâm mult mai multă atenţie calităţii comentariilor de artă care apar în provincie, tocmai pen- tru că aceste comentarii pot să îndeplinească funcţii deosebit de importante în propa- garea în mase a ideilor noi, socialiste ♦ HORIA LOVINESCU Refuzul creatorului de a-1 asculta pe critic este absurd, ridicol şi nociv dacă, real- mente, critica este principială, adîncă, creatoare şi competentă Cred că toate conflictele minore şi fără consecinţe pe planul vieţii intelectuale s-ar putea evita, dacă la noi cri- ticii ar lucra mai mult în teatre Nu mă gîndesc numai la prezenţa cronicarului la repe- tiţii, deşi o asemenea modalitate de lucru ne-ar folosi tuturor Vreau să vorbesc despre atragerea criticului în viaţa teatrului, despre rolul pe care poate să-1 joace el în deter- minarea unui stil şi a unei ţinute a colectivului teatral, despre afinităţile şi înclinaţiile comune creatorului şi teoreticianului, care se pot conjuga rodnic în acest fel 0 asemenea legătură va adînci competenţa cronicarului şi va elimina în acelaşi timp ceea ce este supărător astăzi în critkă : impresia de pontifiere — bazată pe o judecată superficială şi o informaţie pripită ♦ VALENTIN SILVESTRU Nu pot aprecia rezultatele muncii cronicarilor, căci vrînd-nevrînd ar trebui să apreciez şi munca mea, şi n-am aici tăria de cuget s-o fac Dar, judecînd după numărul acestor cronicari, după studiile, articolele, cronicile, notele din ce în ce mai frecvente în toate publicaţiile, după consecvenţa cu care îşi exercitâ profesia cei mai mulţi dintre ei, în Capitală şi în unele regiuni — şi cei mai mulţi sînt critici care s-au format şi se dezvoltă în presa acestor ani —, judecînd, în sfîrşit, după apariţia primei cărţi de critică teatrală (nicăieri recenzată pînă acum) şi pe care n-o socotesc „depăşită" nici înainte, nici ulterior ivirii ei pe lume, şi după alte volume de teatru, contribuţii ale criticilor îra dezbaterile din ţară şi de peste hotare, pot afirma că această critică teatrală există şi căr dacă în teatrul românesc sînt rezultate bune — şi sînt — ea, critica, nu poate fi decla- rată complet iresponsabilă pentru aceste rezultate îşi are şi ea partea de contribuţie, adusă de oameni care-şi cheltuiesc cele mai bune ceasuri ale vieţii participînd la viaţa teatrală, comentînd-o, greşind poate adesea faţă de ea, dar dăruindu-i-se într-un fel sau altul Iar dacă şi-a realizat această contribuţie în somn sau tîrîndu-se, mereu nevolnică şi parazitară, în coada mişcării teatrale, încurcînd locul şi aducînd numai neplăceri, rămîne să se constate separat Sau, cu formula elegantă, atît de frecventată de artişti, în caietele-program, cînd se adresează spectatorilor: „Aceasta rămîne s-o judecaţi dum- neavoastră, dragi " Sînt însă de părere, încă o dată, că o dezbatere asupra sarcinilor neimplinite ale criticii, privind analiza spectacolului, dezvoltarea teoriei prin generali- zarea experienţei din ultimii ani, exprimarea autorizată a unui punct de vedere româ- nesc în problematica teatrală internaţională, criteriile artistice şi ideologice în judecata critică, formaţia etică şi profesională a criticilor tineri, este indispensabilă Rămîne s-o angajăm noi înşine — deşi nu singuri — poate chiar în paginile acestei reviste, totdea- una generoasă cu spaţiul atunci cînd e vorba de controverse Şi aici va fi nevoic, cred, de spaţiu 35 www cimec ro